stanford-oval/wikipedia huggingface dataset:
South Bend
Historia

Ensimmäisinä St. Joseph -joen laakson asuttivat miamit ja potawatomit, jotka pysyivät alueella 1840-luvun pakkomuuttoihin asti. Paikalla kävi ranskalaisia tutkimusmatkailijoita 1600-luvulla, ja turkiskauppias Pierre Freischütz Navarre perusti sinne kauppapaikan vuonna 1820. Kolme vuotta myöhemmin Alexis Coquillard osti kauppapaikan ja alkoi kutsua sitä nimellä Big St. Joseph Station.
Indianan ensimmäinen pohjois-eteläsuuntainen valtatie, Michigan Road valmistui vuonna 1828, ja se kulki aivan kauppapaikan läheltä. Asutusta alettiin pian kutsua South Bendiksi. South Bend perustettiin virallisesti vuonna 1835, ja se alkoi kasvaa nopeasti. Kasvu keskittyi alkuun teollisuusaluelle, joka oli kahden St. Joseph -jokeen rakennetun kanavan varrella. Teollisuuskeskittymä alkoi vuoden 1851 jälkeen muuttaa rautatien varteen. Sinne perusti tehtaansa muun muassa Henry Studebaker. Studebaker aloitti vankkurivalmistajana, mutta se alkoi myöhemmin tehdä autoja. Studebakerin autotehdas toimi South Bendissä vuodesta 1920 vuoteen 1963.
Teollisuuden lisäksi South Bendiä alkoi kirittämään kaupungin ulkopuolelle vuonna 1842 perustettu Notre Damen yliopisto. Se on vaikuttanut merkittävästi alueen talouteen ja kulttuuriin. Kaupunginoikeudet South Bend sai vuonna 1865.
South Bend koki 1900-luvun aikana talouden murroksen, sillä valmistusteollisuus alkoi hiipua Yhdysvalloissa. Studebakerin autotehdas lopetti toimintansa joulukuussa 1963. Valmistusteollisuus oli vuonna 2000 enää 16 prosenttia kaupungin taloudesta, kun vuonna 1950 noin puolet työntekijöistä oli teollisuussektorilla.
Väestö

Kaupungissa oli vuoden 2010 väestönlaskennan mukaan 101 168 asukasta. Vuoteen 2015 mennessä väestön arvioitiin lisääntyneen noin 101 500:een. Afrikkalaistaustaisen väestön osuus (noin 25 %) on suurempi kuin osavaltiossa keskimäärin (alle 10 %).
Aiheesta muualla

Wikimedia Commonsissa on kuvia tai muita tiedostoja aiheesta .
https://www.southbendin.gov
Sähkö- ja elektroniikkalaiteromun kierrätys Suomessa

Sähkö- ja elektroniikkalaiteromun kierrätys Suomessa perustuu lainsäädännöllisesti ympäristöministeriön esittelystä valtioneuvoston asetukseen 852/2004. 9. syyskuuta 2004 Helsingissä annettu valtioneuvoston asetus sähkö- ja elektroniikkalaiteromusta perustuu 3. joulukuuta 1993 annettuu jätelakiin (1072/1993) ja 4. helmikuuta 2000 annettuun ympäristönsuojelulain (86/2000):n 16 §:n ja 52 §:n 4 momentteihin. Sähkö- ja elektroniikkaromua ei saa sotkea muunlajisiin jätteisiin.
SER:a ovat mm. energian­säästö­lamput, jää­kaapit, televisiot, tietokoneet ja pyykin­pesu­koneet, jotka kuluttaja voi Suomessa kierrättää maksutta, koska jätemaksua on sisällytetty uusien tuotteiden hintaan.
Vastuu kierrätyksestä on valmistajilla ja maahantuojilla, jotka perivät kierrätysmaksun uusien laitteiden hinnoissa. Kierrätyspisteinä toimivat muun muassa kunnalliset jäteasemat ja useat kodinkoneliikkeet.
Sähkö- ja elektroniikkaromun keräämistä on laajennettu SER-jäteasemien lisäksi myös elektroniikkaa myyviin vähittäiskauppoihin, jotka keräävät kotitalouksien elektroniikkajätteitä. Toimivia sähkölaitteita kierrätetään myös siten, että niitä myydään käytettyinä uudelleen käytettäviksi, jolloin niiden elinkaari pitenee.
Osa sähkö- ja elektroniikkaromusta erotellaan purkamalla ja murskataan loppu, jota ei voida uudelleen hyödyntää kuin raaka-aineina.
Sophie von La Roche

| Sophie Laroche |
| --- | --- |
 Sophie Laroche noin 47-vuotiaana.
Henkilötiedot
Syntynyt: 1730
Kuollut: 1807 (76–77 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Pääteokset:  Geschichte des Fräuleins von Sternheim
Aiheesta muualla
Löydä lisää kirjailijoitaKirjallisuuden teemasivulta
Maria Sophie von La Roche, o.s. Gutermann (6. joulukuuta 1730 – 18. helmikuuta 1807)[lähde? ] oli saksalainen kirjailija.
Elämä

La Roche syntyi kolmestatoista lapsesta ensimmäisenä Kaufbeurenissa Baijerissa. Äiti kuoli tyttären ollessa 17-vuotias.[lähde? ]
La Roche oli nuoruudessaan runoilija Wielandin rakastettu.
La Roche meni vuonna 1753 naimisiin Georg Michael Frankin (La Roche) kanssa. Hänellä oli kaksi aiempaa suhdetta; ensimmäinen lääkäri Gian Lodovico Bianconin, toinen tulevan runoilija Christoph Martin Wielandin kanssa. La Rochelle syntyi kahdeksan lasta, joista viisi selvisi varhaislapsuudestaan.[lähde? ]
Ura

La Rochen Samuel Richardsonilta vaikutteita saaneista kirjeromaaneista ja sukukertomuksista puuttuu todellista runollista voimaa, mutta ne osoittavat ihmissydämen tuntemista. Tunnetuin niistä on Wielandin julkaisema Geschichte des Fräuleins von Sternheim (1771).
La Roche muistetaan useista romaaneista, joista ensimmäinen on Geschichte des Fräuleins von Sternheim (1771). Hän kierteli uransa aikana Euroopassa melko laajalti ja julkaisi matkakertomuksia. Vanhuuteensa saakka kirjoittanut La Roche kuoli 76-vuotiaana Offenbach am Mainissa.[lähde? ]
Aiheesta muualla

Kuvia tai muita tiedostoja aiheesta Sophie von La Roche Wikimedia Commonsissa
SubConscious Communications

| SubConscious Communications |
| --- | --- |

Perustettu:  1993
Perustajat:  Dwayne R. Goettel Phil Western cEvin Key
Tyylilajit:  Elektroninen musiikki Industrial Kokeellinen musiikki
Kotimaa:  Yhdysvallat
Sijainti:  Toluca Lake, Kalifornia
Kotisivu
Infobox OKNimi-testi OK: 
SubConscious Communications (SubCon) on Kalifornian Toluca Lakessa toimiva itsenäinen levy-yhtiö. Dwayne R. Goettel (mm. Skinny Puppy) ja Phil Western (mm. Download) perustivat sen vuonna 1993 julkaistakseen kahden kappaleen mittaisen vinyylin Power. Myöhemmin Dwayne Goettel alkoi julkaista musiikkiprojektiensa julkaisuja levy-yhtiön kautta yhdessä Skinny Puppy -toverinsa cEvin Keyn kanssa. Dwaynen kuoleman jälkeen cEvin Key on toiminut yhtiön johtohahmona. SubConin kotisivuilla yhtiön sanotaan olevan "levy-yhtiö, muusikkokollektiivi, remiksausryhmä, 32-raitainen digitaalinen studio ja analogisyntetisaattorimuseo".
Julkaisut

Vuoteen 2007 mennessä SubCon on julkaissut yhteensä 48 albumia uusintapainokset mukaan lukien.
aDuck
Power (sub01)
Doubting Thomas
Father Don't Cry uusintapainos(sub09)
The Infidel 20 years anniversary special edition (sub29)
Download
Furnace (sub02)
Microscopic (sub03)
Charlie's Family (sub05)
uusintapainos (sub05b)
The Eyes of Stanley Pain (sub08)
Sidewinder (sub10)
III (sub13)
Inception (sub14)
2. painos (sub14b)
3. painos (sub14c)
III Steps Forward (sub15)
2. painos (sub15b)
3. painos (sub15c)
Effector (sub20)
Furnace Re:Dux (sub30)
FiXeR (sub31)
cEvin Key
Music for Cats (sub16)
The Ghost of Each Room (sub21)
The Dragon Experience (sub28)
Hilt
The Worst of the Flu (sub27)
Minoot Bowl Dropped the Ball (sub34)
Skinny Puppy
Brap: Back and Forth Series 3 & 4(sub04)
The Process uusintapainos (sub06)
Track 10
Doomsday: Back and Forth, Vol. 5: Live in Dresden (sub22)
Puppy Gristle(sub23)
2. painos (sub23b)
3. painos (sub23c)
Back and Forth vol 06six (sub25)
2. painos (sub25b)
Back and Forth vol 7 (sub35)
PlatEAU
Music For Grass Bars (sub11)
Dutch Flowers (sub11b)
Spacecake (sub18)
Iceolator (sub24)
2. painos (sub24b)
Kushbush + Music For Grass Bars (Special Edition) (sub32)
SubCon-kokoelmat
Paradigm Shift (sub12)
Wild Planet (sub17)
Encore (sub666)
Rare (sub444)
The Tear Garden
To Be An Angel Blind, The Crippled Soul Divide (sub07)
Crystal Mass (sub19)
Eye Spy With My Little Eye (sub26)
2. painos (sub26b)
Secret Experiment (sub33)
Stemonuraceae

| Stemonuraceae |
| --- | --- |
 Gomphandra tetrandra
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Aquifoliales
Heimo::  Stemonuraceae  Kårehed
Katso myös
   Stemonuraceae Wikispeciesissä   Stemonuraceae Commonsissa 
Infobox OKNimi-testi OK: 
Stemonuraceae on Aquifoliales-lahkoon lukeutuva kasviheimo, jossa on 12 sukua ja 95 lajia. Heimon kasvit kasvavat tropiikissa keskittyen indomalaijilaiselta alueelta Australian Queenslandiin ulottuvalle alueelle.
Tuntomerkit

Stemonuraceae-kasvit ovat puuvartisia ja niiden lehdet ovat ehyitä, korvakkeettomia ja kuivuneina lähes suonettoman näköisiä. Kukat ovat melko pieniä ja sijaitsevat viuhkomaisissa kukinnoissa. Terälehdet ovat tavallisesti erillisiä ja ovat kärjestään taipuneet sisäänpäin. Tukevat heteenpalhot ovat usein silmiinpistävän karvaisia. Leveä emin luotti on vartaloton, ja sikiäin näyttää muodostuneen yhdestä emilehdestä. Hedelmä on vaihtelevissa määrin litistynyt ja särmikäs luumarja, jonka yksi sivu on toisinaan ulkonäöltään muusta hedelmästä poikkeava sekä väriltään että rakenteeltaan.
Suvut

Cantleya Ridl.
Codiocarpus R.A.Howard
Discophora Miers (Kummeria Engler, Lasianthera Barbosa Rodrigues)
Gastrolepis Tiegh.
Gomphandra Wall. ex Lindl.
Grisollea Baillon
Hartleya Sleumer
Irvingbaileya R.A.Howard
Lasianthera P.Beauv.
Medusanthera Seem. (Tylecarpus Engler)
Stemonurus Blume (Urandra Thwaites)
Whitmorea Sleumer
Heimon noin 12 suvusta suurimmat ovat Gomphandra (55 lajia) ja Stemonurus (15 lajia).
Sojuz TMA-20M

Sojuz TMA-20M (ven. Союз ТМА-20M) on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 18. maaliskuuta 2016 kello 21.26 UTC Baikonurin kosmodromilta Kazakstanista mukanaan kolme avaruuslentäjää ja rahtia asemalle. Telakointi avaruusasemaan tapahtui 19. maaliskuuta kello 03.09 UTC, vajaan kuuden tunnin lennon jälkeen. Lento on viimeinen suunniteltu Sojuz TMA -alustyypin lento.
Avaruuslennolle osallistuvat toimivat ISS-aseman Retkikunta 47:n täydennysmiehistönä. Alus toimi ISS:n pelastusaluksena kunnes palasi maahan syyskuussa 2016.
Miehistö

Aleksei Ovtšinin, Venäjän avaruusjärjestö, päällikkö
Oleg Skripotška, Venäjän avaruusjärjestö
Jeffrey Williams, NASA
Miehistö > Varamiehistö

Sergei Ryžikov, Venäjän avaruusjärjestö, päällikkö
Andrei Borisenko, Venäjän avaruusjärjestö
Robert Kimbrough, NASA
Aiheesta muualla

Kuvia tai muita tiedostoja aiheesta Sojuz TMA-20M Wikimedia Commonsissa
| 0 | 1 | 2 |
| --- | --- | --- |
| Edeltäjä: Sojuz TMA-19M | Sojuz-avaruuslento | Seuraaja: Sojuz MS-01 |
Store Mossen kansallispuisto

Näkymää kansallispuistosta
Store Mossen kansallispuisto on Ruotsissa Värnamon, Gnosjön ja Vaggerydin kuntien alueella sijaitseva kansallispuisto. Se on 7850 hehtaarin kokoinen. Puisto on perustettu vuonna 1982. Store Mosse on Etelä-Ruotsin suurin suoalue. Sen turvekerros on kasvanut ainakin 5000 vuoden ajan ja koostuu suurimmaksi osaksi rahkasammaleesta. Puistossa sijaitseva Kävsjön-järvi on linnustoltaan monipuolinen ja puisto on kurkien tärkein pesimäpaikka Etelä-Ruotsissa.
Aiheesta muualla

Wikimedia Commonsissa on kuvia tai muita tiedostoja aiheesta .
Kansallispuiston kotisivut (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Sojuz TMA-19

Sojuz TMA-19 oli Venäjän avaruusjärjestön miehitetty avaruuslento ISS-avaruusasemalle. Avaruusalus laukaistiin avaruuteen Baikonurin kosmodromilta 16. kesäkuuta 2010.  Alus laskeutui 26. marraskuuta 2010 kello 04:46 UTC, eli muutamaa päivää aiemmin kuin suunniteltu, jottei laskeutuminen tapahdu samaan aikaan kuin Kazakstanissa pidettävä "Organization for Security and Cooperation in Europe summit".
Miehistö

Sojuz TMA-19:n miehistö sovittiin NASAn kanssa 21.11.2008.
Fjodor Jurtšihin, Venäjän avaruusjärjestö, päällikkö
Douglas H. Wheelock, NASA
Shannon Walker, NASA
Miehistö > Varamiehistö

Dmitri Kondratjev, Venäjän avaruusjärjestö, päällikkö
Paolo Nespoli, ESA
Catherine Coleman, NASA
Aiheesta muualla

Kuvia tai muita tiedostoja aiheesta Sojuz TMA-19 Wikimedia Commonsissa
| 0 | 1 | 2 |
| --- | --- | --- |
| Edeltäjä: Sojuz TMA-18 | Sojuz-avaruuslento | Seuraaja: Sojuz TMA-01M |
Suojeluraha

Suojeluraha on laitonta rahoitusta, suojelumaksua, jota laittomat toimijat voivat periä yleensä laillisilta toimijoilta. Rikolliset liigat (kuten Venäjän mafia, triadit, yakuza, huumekartellit) voivat tällä tavoin rahoittaa omaa toimintaansa. Yleensä suojelurahan perimiseen liittyy joko henkeen tai terveyteen tai myös taloudellisen liiketoimintaan liittyvä uhkailu. Suojeluraha voi kohdistua monenlaiseen toimintaan. Se voi kohdistua myös laittomuuksiin, kuten esimerkiksi luvattomaan seksibisnekseen tai ilman työlupaa/viisumia toimimiseen ansiotyössä. Terminä suojeluraha on tullut tunnetuksi lähinnä mafiaan liittyneistä uutisoinneista ja sitä kautta julkisuuteen nousseista tapauksista.
Smile (Katy Perryn albumi)

| Smile Katy Perry |
| --- | --- | --- |

Studioalbumin tiedot
 Julkaistu: 28. elokuuta 2020
 Tuottaja(t):  Josh Abraham  Johan Carlsson  The Daylights  John DeBold  Dreamlab  Andrew Goldstein  Oscar Görres  Oscar Holter  Ilya  Ian Kirkpatrick  The Monsters & Strangerz  Oligee  Charlie Puth  Pierre-Luc Rioux  Stargate  Zedd 
 Tyylilaji: pop
 Kesto: 36.36
 Levy-yhtiö: Capitol
Listasijoitukset
  18.
Katy Perryn muut studioalbumit
| Witness 2017 | Smile 2020 | 143 2024 |
Singlet albumilta Smile
 ”Daisies” Julkaistu: 15. toukokuuta 2020  ”Smile” Julkaistu: 10. heinäkuuta 2020  ”Not the End of the World” Julkaistu: 21. joulukuuta 2020
Smile on yhdysvaltalaisen laulaja-lauluntekijä Katy Perryn kuudes studioalbumi, joka julkaistiin 28. elokuuta 2020.
Kappaleet

Never Really Over – 3.43
Cry About it Later – 3.09
Teary Eyes – 3.02
Daisies – 2.54
Resilient – 3.07
Not the End of the World – 2.58
Smile – 2.46
Champagne Problems – 3.16
Tucked – 3.07
Harleys in Hawaii – 3.05
Only Love – 3.18
What Makes a Woman – 2.11
Kappaleet > Target edition bonuskappaleet

Message from Katy – 3.31
High On Your Supply – 4.00
Kappaleet > Fan edition bonuskappaleet

Small Talk – 2.41
Never Worn White – 3.45
Daisies (acoustic) – 3.05
Daisies (Oliver Heldens remix) – 3.35
Kappaleet > Japanin bonuskappaleet

Message from Katy – 3.31
High On Your Supply – 4.00
Small Talk – 2.41
Never Worn White – 3.45
Daisies (acoustic) – 3.05
Daisies (Oliver Heldens remix) – 3.35
Shrirangapattana

| Shrirangapattana Seringapatam |
| --- | --- |

 Shrirangapattana
 Koordinaatit: 12°24′50″N, 76°42′14″E 
Valtio:   Intia
Osavaltio:  Karnataka
Piirikunta:  Mandya
Väkiluku (2011):  25 061
Infobox OKVirheellinen NIMI-arvo: 
Shrirangapattana (ennen myös muodossa Seringapatam) on kaupunki  Kaverijoen saarella Intian Karnatakan osavaltiossa. Kaupunki oli aikanaan Mysoren hallitsijoiden pääkaupunki ja se tunnetaan useista historiallisista kohteistaan. Sen asukasluku vuonna 2011 oli 25 061.
Maanatiede

Shrirangapattana sijaitsee saarella Kaverijoella Intian Karnatakan osavaltiossa Mandyan piirikunnassa. Saarella on kokoa noin 7,2 km². Osa joen saarista Shrirangapattanaista länteen ovat osa Ranganthittun lintujensuojelualuetta.
Historia

Kansanperinteen mukaan hindulainen saagi Gautama asui aikanaan saarella. Myöhemmin Shrirangapattanan nimi on johdettu Shri Rangasta eli hindulaisesta jumala Vishnusta, jolle omistettu temppeli rakennettiin paikalle 1100-luvulla. Myöhemmin käytettiin usein nimen englantilaista muotoa Seringapatam.
Saarelle alettiin rakentaa linnoitteita 1400-luvulla ja vuonna 1610 siitä tuli Mysoren hallitsijoiden pääkaupunki. Mysoren hallitsijat olivat alkujaan hinduja, mutta vuonna 1761 valtaan nousi muslimi Haider Ali ja hänen jälkeensä Tipu Sultan. Mysoren hallitsijat kävivät sodan sodan brittejä vastaan, jonka aikana britit piirittivät saaren Charles Cornwallisin johdolla. Piiritys päättyi Seringapatamin sopimukseen vuonna 1792. Mysore ja britit ajautuivat vielä myöhemmin uuteen sotaan, joka päättyi Tipu Sultanin kuolemaan Seringapatamin piirityksessä.
Väestö

Shrirangapattanan asukasluku oli Intian vuoden 2011 mukaan 25 061. Sen asukkaista hinduja oli 85,9 % ja muslimeja 12,38 %. Lukutaitoisuus oli 79,98 %.
Kulttuuri

Shrirangapattana on ollut Intian aielistalla Unescon maailmanperintöluetteloon vuodesta 2014. Saarella on useita historiallisia kohteita. Hindulaisia turisteja saarelle vetävät hindulaiset kohteet 1600-luvulta. Muita myöhempiä islamilaisia kohteita ovat esimerkiksi Tipu Sultanin rakennuttamat Jami Masjid-moskeija ja Daria Daulat Baghin kesäpalatsi. Lal Bagh eli punainen puutarha on Mysoren sulttaanien hautapaikka.
Puita saaren rannikolla.
Shri Rangan temppeli.
Tipu Sultanin moskeija.
Sulttaanin mausoleumi.
Suojelushenki

Suojelushenki tai suojelushaltija on ihmistä suojeleva ja onnea tuova henkiolento ja haltija. Suomalaiset tunsivat suojelushengen luontona, antiikin kreikkalaisille se oli daimon, jonka voi kääntää muotoon henki, kristinuskossa enkeli eli suojelusenkeli. Suojelushenkiin uskottiin monissa muissakin kulttuureissa.
Niin suomalainen luonto kuin kreikkalainen daimonkin voivat toisinaan myös esiintyä ihmisen kaksoisolentoina.
Henkiopas on New Agessa suosittu aihe. Kristinuskossa vastaavassa roolissa on suojelusenkeli.
Store Lakselvtinden

Store Lakselvtinden
Store Lakselvtindenin luoteispuoli maaliskuussa 2012
| --- | --- |
Sijainti:  Tromssan lääni,  Norja
Vuoristo:  Lyngsalpene, Skandit
Korkeus merenpinnasta:  1 616 m
Ensimmäinen nousu huipulle:  Brittiläiset C.V. Rawlence ja L.C. Rawlence, heinäkuussa 1899
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Store Lakselvtinden on Skandien Lyngsalpanissa sijaitseva vuorenhuippu Tromssan läänissä, Norjassa. Huippu kuuluu Lakselvtindanen vuorimassiiviin ja on sen korkein huippu, 1 616 metriä merenpinnan tasosta.
Ensimmäisinä huipulle kiipesivät brittiläiset C. V. Rawlence ja L. C. Rawlence heinäkuussa 1899.
Aiheesta muualla

Kuvia ja niihin liittyvää tietoa. Geir Jenssen 2006 (englanniksi)
Store Russetinden

Store Russetinden
Store Russetinden nähtynä pohjoisesta E8-tien varrelta helmikuussa 2009.
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 405 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Store Russetinden on Skandeihin kuuluva vuorenhuippu Paatsivuonon kunnassa, Pohjois-Norjassa. Huipun korkeus merenpinnan tasosta on 1 405 metriä.
Store Russetinden (vasemmalla) nähtynä koillisesta E6-tieltä läheltä Nordkjosbotnia helmikuussa 2009.
Aiheesta muualla

Kuvia tai muita tiedostoja aiheesta Store Russetinden Wikimedia Commonsissa
Sojuz TMA-4

Sojuz TMA-4 oli Venäjän avaruusjärjestön miehitetty avaruuslento ISS-avaruusasemalle. Laukaisu Sojuz-FG-kantoraketilla tapahtui Baikonurin kosmodromilta 19. huhtikuuta 2004 ja paluu tapahtui 187 vuorokautta myöhemmin 24. lokakuuta 2004.
Miehistö

Laukaisu
Gennadi Padalka, Venäjän avaruusjärjestö
Michael Fincke, NASA
Andre Kuipers, ESA, Alankomaat
Paluu
Gennadi Padalka, Venäjän avaruusjärjestö
Michael Fincke
Juri Šargin, Venäjän avaruusjärjestö
Rata

Perigeum 200 km
Apogeum 252 km
Inklinaatio 51,7°
Periodi 88,7 minuuttia
Aiheesta muualla

Kuvia tai muita tiedostoja aiheesta Sojuz TMA-4 Wikimedia Commonsissa
| 0 | 1 | 2 |
| --- | --- | --- |
| Edeltäjä: Sojuz TMA-3 | Sojuz | Seuraaja: Sojuz TMA-5 |
Soyuz TMA-4:n laukaisu
Stéphanie Possamaï

| Mitalit | Mitalit | Mitalit |  |
| --- | --- | --- | --- |
|  Stéphanie Possamaï |  Stéphanie Possamaï |  Stéphanie Possamaï |  |
Maa:   Ranska
Naisten judo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | alle 78 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Rio de Janeiro 2007 | alle 78 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 2007 | alle 78 kg |  |
| Välimeren kilpailut  | Välimeren kilpailut  | Välimeren kilpailut  |  |
|  Hopeaa | Almeria 2005 | alle 78 kg |  |
Stéphanie Possamaï (s. 30. heinäkuuta 1980 Bordeaux, Ranska) on ranskalainen judoka ja vuoden 2007 euroopanmestari. Hän saavutti pronssia vuoden 2008 kesäolympialaisissa Pekingissä sekä MM-pronssia vuonna 2007 Rio de Janeirossa pidetyissä judon maailmanmestaruuskisoissa. EM-joukkuekultaa hän on voittanut 2004 ja 2005. Possamaï menestyi jo nuorten turnauksissa voitettuaan muun muassa Ranskan nuorten mestaruuden vuonna 1998 ja Saksan nuorten avoimet Berliinissä 1999. Hän on saavuttanut maailmancupeissa ja Continental Open -kilpailuissa kaksi turnausvoittoa, kuusi kakkossijaa ja viisi kolmossijaa sekä Masters-, Grand Prix - ja Grand Slam -kilpailuissa kaksi kakkos- ja kaksi kolmossijaa. Ranskan-mestaruuskilpailuissa hän on saanut yhden kulta-, neljä hopea- ja neljä pronssimitalia.
Shawn Doyle

| Shawn Doyle> Henkilötiedot |
| --- | --- |
Syntynyt: 1968 Wabush, Newfoundland, Kanada
Ammatti:  näyttelijä
Puoliso:  Allegra Fulton
Näyttelijä
Merkittävät roolit:  Dennis Langley   (The Eleventh Hour)   Joey Henrickson   (Big Love)
Palkinnot
 Gemini Award, paras miespääosa televisioelokuvassa tai lyhytsarjassa The Robber Bride (2007) 
Aiheesta muualla
IMDb 
Elonet
Shawn Doyle (s. 1968 Wabush, Newfoundland, Kanada) on kanadalainen näyttelijä.
Ura

Shawn Doyle esiintyi kanadalaisessa televisiosarjassa The Eleventh Hour vuosina 2002–2005. Hän voitti roolistaan ACTRA-palkinnon ja oli kahdesti ehdolla Gemini Award -palkinnon saajaksi. Vuonna 2007 Doyle voitti Gemini-palkinnon roolistaan televisioelokuvassa The Robber Bride.
Doyle on esittänyt Joey Henricksonia HBO:n draamasarjassa Big Love vuodesta 2006. Hän on esiintynyt myös useissa näytelmissä ja elokuvissa Frequency, The Majestic ja Älä sano sanaakaan. Doyle on vieraillut televisiosarjoissa 24, Täydelliset naiset ja Lost.
Yksityiselämä

Shawn Doyle kasvoi Wabushissa Newfoundlandissä. Hänen isänsä on näyttelijä Jerry Doyle. Shawn Doyle opiskeli teatteria Yorkin yliopistossa Torontossa ja muutti sittemmin Los Angelesiin.
Doyle on naimisissa näyttelijä Allegra Fultonin kanssa. Parilla on yksi poika.